Joakim Oldorff

Joakim Oldorff (s. 14. joulukuuta 2002) on suomalainen sulkapalloilija, joka on saavuttanut kaksinpelin EM-pronssisijan 2024 ja voittanut Al Ain Masters BWF Super 100 -turnauksen 2025. Lisäksi hän on voittanut muun muassa Yonex Welsh International -turnauksen 2023, Portugal International -turnauksen 2024 ja Yonex Estonian International -turnauksen 2024 ja 2025 sekä Suomen mestaruuden vuosina 2021, 2023, 2024 ja 2025. 
Ura.
Oldorff aloitti sulkapallon pelaamisen kuusivuotiaana ja liittyi pian espoolaisseura Tapion Sulkaan (TS). Juniorina Joakim Oldorff voitti viisi poikien (alle 19-vuotiaiden) kaksinpelin turnausta Euroopan sulkapalloliiton Badminton Europe Junior Circuit -kiertueella. Näistä hänen ensimmäinen voittonsa oli Tsekissä Czech Junior marraskuussa 2018, jolloin Oldorff oli vasta 15-vuotias. Marraskuussa 2020 hän pelasi junioreiden Euroopan mestaruuskilpailuissa ja voitti poikien kaksinpelissä pronssia.. Hänen maailmanrankinginsa (BWF World Junior Ranking) oli viides poikien kaksinpelissä vuoden 2020 lopussa.
Miesten kaksinpelin Suomen mestaruuden Oldorff voitti 2021 , 2023 , 2024 ja 2025. Lisäksi hän voitti miesten nelinpelin Suomen mestaruuden 2022 Tony Lindelöfin kanssa.
Vuonna 2021 Oldorff pelasi Suomen maajoukkueessa sekajoukkueiden maailmanmestaruuskilpailussa Sudirman Cupissa Vantaalla. Hän pelasi Thaimaan Kantaphon Wangcharoenia vastaan (14–21, 14–21). Aikaisemmin samana vuonna hän pelasi maailman kärkipelaajaa Tanskan Viktor Axelsenia vastaan (11–21, 13–21) Euroopan sekajoukkueiden mestaruuskisoissa.
Aikuisissa Oldorff otti ensimmäisen kansainvälisen turnausvoittonsa Walesissa Yonex Welsh International Badminton Championships 2023 -kilpailussa joulukuussa 2023. Loppuottelussa hän voitti Cholan Kayanin 21–11, 21–19. Toisen kansainvälisen turnausvoittonsa hän saavutti Tallinnassa Estonian Internationalissa tammikuussa 2024 voitettuaan loppuottelussa Danylo Bosniukin 21–5, 21–13, ja kolmannen Caldas da Rainhassa Portugal Internationalissa, jonka finaalissa vastassa oli Jhuo-FU Liao (21-18, 13-6). Aikaisemmin syyskuussa 2023 Oldorff tuli toiseksi Yonex Belgian International -turnauksessa. Lisäksi toukokuussa 2023 hän pelasi semifinaalissa Austrian Open -turnauksessa.
Vuosi 2025 alkoi näyttävästi, kun Oldorff uusi tittelinsä Tallinnassa tammikuussa pelatussa Estonian Internationalissa voittaen tanskalaisen Victor Ørding Kauffmannin suoraan kahdessa erässä pistein 21-10, 21-13 . Lokakuussa 2025 pelattiin Abu Dhabissa BWF Super 100 -tason turnaus Al Ain Masters. Oldorff voitti turnauksen ja saavutti ensimmäisenä suomalaisena BWF Super 100 -tittelin. Loppuotteluvastustaja Malesian Shodel Aidil kaatui luvuin 14-21, 21-17, 21-7 .
Oldorff perusti yhtiön Joakim Oldorff Oy vuonna 2021. Yhtiön omistavat Oldorff ja Sport Fund Private Equity Fund. Sport Fund tukee nuorten lahjakkaiden yksilöurheilijoiden kehitystä, ja Oldorff oli kolmen ensimmäisen ohjelmaan valitun urheilijan joukossa.
Oldorffin henkilökohtainen valmentaja Anu Nieminen johtaa Oldorffin valmentautumisen kokonaisuutta, ja hän vastaa Oldorffin lajiharjoittelusta Suomessa. Nieminen on itse entinen huippusulkapalloilija (maailmanranking 13.).
Kaudet 2021-24 Oldorff edusti Tanskassa kööpenhaminalaista seuraa Gentofte Badminton Klubi (GBK), ja syksystä 2024 hän on ollut osa sulkapalloseura Team Skælskør–Slagelsen joukuetta. Tanskassa hän harjoittelee Yonex Peter Gade Academyssä.
Urheiluotoimittajain liitto valitsi Oldorffin vuoden 2024 parhaaksi sulkapalloilijaksi Suomessa. Lisäksi hän oli ehdolla Vuoden urheilijaksi ja tuli äänestyksessä sijalle 14.
Saavutukset.
Oldorff saavutti pronssia vuoden 2024 Euroopan-mestaruuskisoissa. Kukistettuaan puolivälierissä Ranskan Alex Lanierin 21–12, 21–19 hän hävisi välierässä tanskalaiselle Anders Antonsenille 11–21,11–21.
EM-kilpailut.
"Miesten kaksinpeli"
Junioreiden Euroopan mestaruuskilpailut.
"Poikien kaksinpeli"
BWF World Tour.
Vuodesta 2018 alkaen järjestetty BWF World Tour on kansainvälisen sulkapalloliiton (Badminton World Federation) hyväksymä sarja eliittitason sulkapalloturnauksia. BWF World Tour -kiertueen kilpailut jaetaan eri tasoihin: World Tour Finals, Super 1000, Super 750, Super 500, Super 300 (HSBC World Tour'in osa) ja BWF Tour Super 100.
"Miesten kaksinpeli"
BWF International Challenge/Series.
"Miesten kaksinpeli"
 BWF International Challenge tournament
 BWF International Series tournament
Suomen mestaruuskilpailut.
"Miesten kaksinpeli"
"Miesten nelinpeli Tony Lindelöfin kanssa"